L'Ajuntament de Bétera felicita a 13 estudiants pel seu excel·lent rendiment acadèmic
12 de Gener de 2023

L'Alcaldessa i el regidor d'Educació han reconegut el treball, esforç i dedicació d'aquests estudiants en un acte municipal.

Un total de 13 alumnes que van finalitzar el passat curs els seus estudis en Primària en els centres públics, concertats i privats de Bétera han rebut un reconeixement i felicitació pels premis extraordinaris obtinguts pel seu alt rendiment acadèmic. Unes distincions que atorga la Conselleria d'Educació, Cultura i Esport, corresponents al curs 2021-2022 i que l'Ajuntament de Bétera ha volgut reconéixer en un Acte on s'ha felicitat a tots els estudiants beterenses distingits.

L'Alcaldessa de Bétera, Elia Verdevío, i el regidor d'Educació, Manuel Chover, han sigut els encarregats de fer lliurament d'un diploma que acredita aquests reconeixements en un acte amb els alumnes, familiars i equip docent i directiu dels centres educatius que s'ha dut a terme en el Saló de Plens del Castell.

Els premis extraordinaris al rendiment acadèmic en Educació Primària han sigut per als alumnes del centre escolar CEIP Camp de Túria: Aroa Arlandis Escrihuela, Sara Balaguer Martínez i Verónica Valdevira Gil. Del centre CEIP Lloma del Mas: Amparo Arróniz Bes, Clàudia Huerta Macario i Berta Martínez Reig. Del centre Marqués de Dos Aguas: Carla Moreno Juan i Sergio Moya Garrido. Del centre Mas Camarena: Blanca Abellán Selma i Irene Bosch Labarta. I del centre La nostra Senyora del Carmen: Aitana Mora Morcillo, Martina Merino Sierra i June Eguskitza Olmos.

Durant aquest acte Elia Verdevío ha posat en valor “el gran talent, la responsabilitat, l'esforç i la disciplina” que ha fet a aquests joves ser mereixedors d'aquest premi extraordinari al rendiment acadèmic d'Educació Primària en el curs acadèmic 2021-2022.

Mentre que Manuel Chover s'ha dirigit als premiats perquè “continueu treballant en aqueixa mateixa línia i vos continueu esforçant per a obtindre sempre excel·lents resultats”.

A més, a la fi de l'acte, l'Alcaldessa del municipi, també ha volgut mostrar el seu agraïment a les famílies, a l'equip docent i directiu allí present “per la incansable labor que exerciu, perquè formeu, eduqueu i acompanyeu als nostres fills i filles des de la infància fins a l'adolescència” i ha finalitzat que “gràcies al vostre treball hui estem ací celebrant aquests grans resultats”.